โฉมใหม่
รู้ยัง...ธนาคารแห่งประเทศไทย (ธปท.) ปรับปรุงหน้าเว็บไซต์ใหม่ไฉไลกว่าเดิม
11 ก.พ. 2558

รู้ยัง...ธนาคารแห่งประเทศไทย (ธปท.) ปรับปรุงหน้าเว็บไซต์ใหม่ไฉไลกว่าเดิม
นอกจากจะเปลี่ยนรูปภาพหน้าเว็บที่สวยขึ้นแล้ว ยังปรับปรุงข้อมูลความรู้ดีๆ ที่น่าสนใจเอาไว้เพียบ ข้อมูลละเอียดขึ้นและจัดหมวดหมู่ได้ง่ายขึ้น เช่น โครงสร้างระบบการเงินไทย บอกไว้หมดเลยว่ามีแบงก์และนันแบงก์อะไรประเภทไหนบ้าง 
นอกจากนี้ ยังแสดงข้อมูลเชิงลึก อาทิ ขนาดสินทรัพย์ของสถาบันการเงิน ณ สิ้นปี 2556 มี 41 ล้านล้านบาท ปัจจุบันแบงก์พาณิชย์และแบงก์รัฐมีบทบาทในการรับเงินฝากมากสุด มีสัดส่วน 40.8% และ 12.3% ของเงินฝากทั้งระบบ จากเครือข่ายสาขาที่เข้าถึงประชาชนมากที่สุด 8,200 แห่ง และมีตู้เอทีเอ็ม  5.54 หมื่นตู้ เป็นต้น ถือเป็นข้อมูลความรู้ที่ดีต่อประชาชนและนักศึกษา แต่อาจจะไม่เหมาะกับสื่อมวลชน เพราะส่วนใหญ่เป็นข้อมูลจริงแต่ล่าช้า และไม่ทันสถานการณ์เศรษฐกิจและตลาดการเงินเอาเสียเลย
ฉะนั้น จึงยังพูดได้ไม่เต็มปากว่า การปรับโฉมใหม่รอบนี้ที่ใช้เวลานานถึง 2 ปีนั้น...คุ้มสมการรอคอย!